OzLabs/hebrew-wiki-articles huggingface dataset:
לג'נדרי פינק דוטס

לג'נדרי פינק דוטס (באנגלית: The Legendary Pink Dots, בתרגום חופשי: נקודות ורודות אגדתיות) היא להקת רוק, וגל חדש אקספרימנטלית אנגלית-הולנדית שהוקמה בלונדון באוגוסט 1980.

ב-1984 עברו חברי הלהקה לאמסטרדם וניגנו עם מוזיקאים מתחלפים. חברי הליבה של הלהקה הם הזמר/כותב השירים/קלידן אדוארד קא-ספל והקלידן פיל נייט. החל משנת 2012, מורכבת הלהקה מאדוארד קא-ספל (שירה, קלידים, כותב שירים), פיל נייט (קלידים, אלקטרוניקה), אריק דרוסט (גיטרות) וריימונד סטיג (מהנדס סאונד חי).<ref>[http://brainwashed.com/common/htdocs/publications/lpd-2000-history.php?site=lpd08 Edward Ka-Spel. "The Legendary Pink Dots - A 20 Year History] (2000)". Retrieved 6 October 2012.</ref>

== היסטוריה ==
הלהקה נקראה במקור "One Day..."<ref>Interview with Edward Ka-Spel (Option Magazine)". LPD Official Site. Retrieved 9 October 2012.</ref> אך לאחר מכן שינתה את השם ל-The Legendary Pink Dots.

בשנות ה-80 הוציאה הלהקה אלבומים בלייבלים -Mirrordot וב-InPhaze; ב-1985 הם חתמו עם הלייבל Play It Again Sam על יציאתו של האלבום<ref>Bogdanov, Vladimir (2001). All Music Guide to Electronica: The Definitive Guide to Electronic Music. Backbeat Books. pp. 247–48. .</ref> The Lovers.

הרכב הלהקה נשאר יציב עד 1988, כאשר נילס ואן הורנבלואר (צופרים) ובוב פיסטוור (גיטרה) הצטרפו בזמן לסיבוב ההופעות של הלהקה בארצות הברית ב-1988. פיסטוור מת מסרטן ואת מקומו מילא מרטין דה קליר; המתופף ריאן מור השלים את ההרכב בשידור חי ובאולפן. הלהקה הופיעה בישראל ב-1992 במוזיאון תל אביב<ref>שגיא בן-נון. [https://www.haaretz.co.il/gallery/1.1494381 הלם תרבות מאתגר אותי.] הארץ 19 בינואר 2005</ref> וב-2005 ו-2013 במועדון הבארבי.

== סגנון ==
המוזיקה של הלג'נדרי פינק דוטס נוגעת באלמנטים של נאו-פסיכדליה, מוזיקת אמביינט, מוזיקה אלקטרונית, פולק פסיכדלי, סינת'פופ, פוסט-פאנק, פרוגרסיב, ג'אז, נויז, פופ ורוק גותי, עם נטייה אקספרימנטלית/אוונגרדית מובהקת; הסאונד שלהם התפתח עם הזמן, מה שמקשה לשייך את הלהקה לסגנון או ז'אנר תמציתיים. הסאונד הכללי בשילוב עם המילים והשירה הייחודים של קא-ספל זכו להשוואות לפינק פלויד וסיד בארט.

הלהקה שיתפה פעולה לעיתים קרובות עם סקיני פאפי והייתה חלק מפרויקט צד בשם The Tear Garden

הם השפיעו על מגוון רחב של להקות, כמו Mgmt והדרזדן דולס.

== קישורים חיצוניים ==

* 

* רועי בהריר. [https://www.makorrishon.co.il/nrg/online/47/ART2/476/234.html הלג'נדרי פינק דוטס: לרווחת הערפדים התל אביביים]. מעריב, 3 ביוני 2013

== הערות שוליים ==

קטגוריה:להקות רוק אלטרנטיבי
קטגוריה:להקות בריטיות
קטגוריה:מוזיקאים אנגלים
קטגוריה:להקות שהוקמו בשנת 1980
יחסי דרום סודאן – קניה

יחסי דרום סודאן–קניה הם היחסים הדו-צדדיים בין דרום סודאן לבין רפובליקת קניה. דרום סודאן היא שותפה אסטרטגית של קניה, ולשתי המדינות גבול משותף. בין שתי המדינות קווי דמיון תרבותיים רבים, ורבים מדרום סודאן התגוררו בקניה לפני קבלת העצמאות. לדרום סודאן שגרירות בניירובי, בירת קניה, ולקניה שגרירות בג'ובה, בירת דרום סודאן.

== היסטוריה ==
=== לפני קבלת העצמאות ===
קניה היא בין המדינות שתרמו לעצמאות של דרום סודאן. פרוטוקול מצ'קוס שנחתם בעיר מצ'קוס בקניה ב-2002 הביא להפסקת אש במלחמה בין הכוחות הסודנים והדרום סודנים במדינה. הסכם זה היה חלק משורה של הסכמים שהביאו בהדרגה להקמת הממשל האוטונומי של דרום סודאן, ומאוחר יותר להקמת דרום סודאן כמדינה עצמאית ב-2011. בנוסף, מנהיגים רבים של תנועת העצמאות של דרום סודאן התגוררו בעבר בקניה, ובשיאה של מלחמת האזרחים הסודאנית השנייה קניה אירחה כ-100 אלף תושבי דרום סודאן. קניה הייתה אחת המדינות השכנות שהואשמה באספקת נשק ללוחמים בדרום סודאן.

=== מאז קבלת העצמאות ===
קניה ודרום סודאן הסכימו במספר מקרים על שיתוף פעולה במטרה לעזור לדרום סודאן להקים ממשלה מתפקדת. ידוע ששירות החוץ הקנייתי הכשיר גורמים דרום סודנים בדיפלומטיה. כמו כן, התמיכה של קניה בדרום סודאן כללה התייחסות לנושאים כמו שלום, חוסר ביטחון ואחרים שעלו בעקבות הסכסוך בסודאן.

=== מלחמת האזרחים בדרום סודאן ===
קניה, כחלק מ-IGAD, ארגון בין ממשלתי שעוסק בשיתוף פעולה אזורי, ורשויות אזוריות בין-ממשלתיות אחרות הייתה מעורבת במאמץ לסיים את מלחמת האזרחים בדרום סודאן שהחלה ב-15 בדצמבר 2013. ממשלת קניה הייתה חלק מהמאמץ לגרום לצדדים המעורבים לחתום על הסכם הפסקת אש.

== מסחר ==
פרויקט LAPSSET בקניה
הייצוא מקניה לדרום סודאן עמד על 57.6 מיליון דולר בשנת 2005, וגדל עד ל-207.3 מיליון דולר ב-2010. חברות קנייתיות רבות הקימו משרדים בדרום סודאן, בעיקר במגזר הפיננסי, ורכשו לדוגמה את בנק דרום סודאן, ששולט ב-50% מהשוק.

בתשתיות, שתי הממשלות פועלות לקישור בין קניה ודרום סודאן, והכביש בין קיטלה שבצפון קניה לבין ג'ובה מיועד לשיקום. בעתיד, שתי המדינות יהיו מחוברות גם במסילת רכבת לפי תוכנית LAPSSET. כחלק מהתוכנית, לאמו וג'ובה יחוברו בכביש, ובנוסף דרום סודאן חסרת הגישה לים תקבל גישה לנמל ימי עבור צינורות הנפט.

== הערות שוליים ==
רכס בראון (אנטארקטיקה, הרי פנסקולה)

רכס בראון (באנגלית: Brown Ridge) הוא רכס מצוקים סלעי חשוף מקרח, המשתרע לכיוון צפון - צפון-מערב מפסגת נלסון שברכס נפטון, בהרי פנסקולה, בארץ המלכה אליזבת, שבאנטארקטיקה.

אורכו של הרכס 6 קילומטרים.

== היסטוריה ==
הרכס מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1955 – 1966.

שמו של הרכס ניתן לו על ידי הוועדה המייעצת לשמות אנטארקטיים. הרכס נקרא על שם רוברט ד. בראון (Robert D. Brown), שהיה גאולוג במשלחת הסקר הקרקעי לרכס פאטוקסנט (the Patuxent Range field party) בעונת המחקר (הקיץ האנטארקטי) 1962 –1963.

== קישורים חיצוניים ==
* [https://www.geographic.org/geographic_names/antname.php?uni=2025&fid=antgeo_103 מידע על הרכס]

בראון
ג'יי מוהר

ג'יי מוהר (; נולד ב-23 באוגוסט 1970) הוא שחקן אמריקאי.

==ביוגרפיה==
מוהר נולד בניו ג'רזי לאם אחות ולאב שעסק בניהול שיווק ולו שתי אחיות, בתיכון היה קפטן נבחרת ההיאבקות.

ב-1992 הנחה את תוכנית הליפ סינק "Lip Service" ששודרה ב-MTV. ב-1996 שיחק בסרט "ג'רי מגווייר", ב-2000 גילם עיתונאי בסרט "תעביר את זה הלאה", באותה שנה שיחק מורה לאנגלית בסרט האימה "Cherry Falls", ב-2010 גילם את אח של מאט דיימון בסרט "מכאן והלאה". בין 2006–2007 שיחק תפקיד קבוע ב"הלוחשת לרוחות".

הוא גם עסק מספר פעמים בדיבוב ובין היתר בסדרה איש משפחה.

היה נשוי פעמיים ולו שני בנים.

==קישורים חיצוניים==

* 

קטגוריה:שחקני קולנוע וטלוויזיה אמריקאים
קטגוריה:מדבבים אמריקאים
קטגוריה:אמריקאים שנולדו ב-1970
איגנץ וכסלמן

האביר איגנץ (יצחק) וכסלמן, (בהונגרית: Wechselman Ignác; מיקולוב, 22 בספטמבר 1828 – בודפשט, 17 בפברואר 1903) היה אדריכל ונדבן יהודי-הונגרי.

== ביוגרפיה ==
איגנץ וכסלמן נולד במשפחה יהודית, למד בברלין ובווינה, שם הפך לידידו ולעוזרו של האדריכל לודוויג פרסטר. בשנת 1856 עבר לבודפשט, שם, כנציגו של פרסטר, פיקח על בניית בית הכנסת הגדול של בודפשט ברחוב דוהאני. לאחר מכן הוציא לפועל למעשה את רוב יצירותיו של האדריכל ההונגרי המפורסם מיקלוש איבל. כך בין עבודותיו: בניית גן הטירה, ארמון המכס, מבני האוניברסיטה הישנים וספריית האוניברסיטה וכו'. רוב המבנים המונומנטליים שהוקמו בבירת הונגריה בין השנים 1870 לבין 1890 תוכננו על ידו. גם עבודותיו העצמאיות כללו ארמונות, טחנות, מפעלים, כנסיות.

=== תואר אצולה ===
ב-1886 קיבל את מסדר כתר הברזל הדרגה השלישית (שייסד נפוליאון באיטליה), וזמן קצר לאחר מכן העניק לו מלך הונגריה, פרנץ יוזף הראשון, קיסר אוסטריה, תואר אצולה ההונגרית. ראייה הנחלשת אילצה את וכסלמן לפרוש מהחיים הפעילים ב-1890, ולאחר מכן הקדיש את זמנו לפעילות פילנתרופית בבודפשט.

=== נדבנות ===
הוא הנציח את שמו בצוואתו, שבה תרם 1,400,000 כתרים למכון לעיוורים יהודים הקרוי על שמו, תוך קביעה שחציו יוקדש לילדים יהודים וחציו לילדים נוצרים שיתקבלו למכון. הוא גם הוריש בצוואתו שני מיליון כתרים עבור סיוע למורים ומורים יהודים ונוצרים נהנו כאחד בחלקים שווים. מכון וכסלמן לעיוורים עבר לכיכר בתלן ב-1926 משום שבגלל הפיחות במטבע ההונגרי אחרי מלחמת העולם הראשונה לא ניתן היה להחזיקו במתכונתו המקורית ואחרים לא דאגו לתוספת כספים ל"קרן האצילית". ארמון מכון וכסלמן המקורי שהקים, נמכר (היום: בית ספר יסודי לשיפור התנועה).

אשתו הייתה ז'ופיה נוישלוס (1914-1838). שניהם הובאו למנוחות בבית הקברות היהודי ברחוב שלגוטאריאני בבודפשט.

== לקריאה נוספת ==
* [https://www.jewishencyclopedia.com/articles/14810-wechselmann-ignaz איגנץ וקסלמן] באנציקלופדיה היהודית
* [http://lajtaarchiv.hu/lajtabela/wechselmann-ignac/?lang=en איגנץ וכסלמן] בארכיון הווירטואלי של בלה לייטה

== קישורים חיצוניים ==

* לקסיקון יהודי הונגרי. 1929. עורך פטר אויווארי. [http://vmek.uz.ua/04000/04093/html/szocikk/15341.htm איגנץ וכסלמן]
* [http://yblegyesulet.hu/wechselmann-ignac/ איגנץ וכסלמן] באתר מכון איבל
* [https://maps.hungaricana.hu/hu/BFLTervtar/20131/ הוילה של איגנץ וכסלמן בבודפשט]
* [https://www.darabanth.com/en/online-auction/266/categories~Postcards/Kingdom-of-Hungary~300056/Budapest-XIV-Zuglo-Mexikoi-ut-60-Wechselmann-Ignac-es-Neuschloss-Zsofia-Vakok-Intezete-E~II1332661/ הבניין המקורי של המכון לעיוורים יהודים]
* [https://www.biographien.ac.at/oebl/oebl_W/Wechselmann_Ignaz_1828_1903.xml איגנץ וכסלמן] ב- Österreichisches Biographisches Lexikon

קטגוריה:אדריכלים יהודים הונגרים
קטגוריה:נדבנים יהודים הונגרים
קטגוריה:אצולה יהודית הונגרית
קטגוריה:אישים הקבורים בבית הקברות היהודי ברחוב שלגוטאריאני
קטגוריה:הונגרים שנולדו ב-1828
קטגוריה:הונגרים שנפטרו ב-1903
מלני דניאל

מלני דניאל (נולדה ב-1972) היא אמנית רב תחומית ישראלית, העוסקת בציור, פיסול, מיצב ווידאו.<ref name=":0"></ref> היא מתמחה ביצירות מדומות של בני משפחה, יערות ונופים צפוניים. היא זוכת פרס רפפורט לצייר ישראלי צעיר בשנת 2009 מטעם מוזיאון תל אביב לאמנות, וזכתה בפרסים נוספים.<ref name=":1"></ref>

== ביוגרפיה ==
מלני דניאל נולדה בפרוביניציית קולומביה הבריטית בקנדה,<ref name=":2"></ref><ref></ref> למשפחה בעלת צאצאים מהאומות הראשונות.

ב-1989 עד 1991, למדה במכללת אוניברסיטת אוקנגן, ולמדה גם באוניברסיטת קולומביה הבריטית ב-1992 ובאוניברסיטת קונקורדיה בשנת 1994.<ref></ref>

ב-1995, מלני למדה בבצלאל לתואר ראשון, היא בוגרת תואר שני במחלקה לאמנות באקדמיית בצלאל, ולימדה שם ציור.

ב-2002, התחילה מלני את פעילותיה, והציגה את התערוכה הקבוצתית הראשונה שלה, "צפלינים, צוללות ומיפוי כליות".<ref></ref><ref name=":3"></ref>

==פרסים והוקרה==

ב-2003, זכתה במלגת שרת.

ב-2006, היא סיימה תואר שני באקדמיית בצלאל.

ב-2009, זכתה מלני בפרס רפפורט לאמן הצעיר.

ב-2012 זכתה במלגת פולוק-קראזנר ובמלגה של הקרן לאמנויות של ניו יורק, וכן למלגת רזידנסי ב-נארס, ניו יורק.

עבודותיה זכו לסיקור ברדיו תאגיד השידור הקנדי, בכתב העת Frieze ובניוזוויק.

==חיים אישיים==

נכון לסוף 2021, מלני דניאל מתגוררת ועובדת בפרוביניציית קולומביה הבריטית בקנדה.<ref name=":4"></ref> עד לא מזמן, גרה ברובע יפו בעיר תל אביב-יפו. היא פעלה בתל אביב ובהרצליה, אך כיום רוב פעולותיה מרוכזות בארצות הברית בניו יורק ובקנדה.

== עבודותיה ==
רשימה חלקית של עבודותיה:
* Totem, 2013<ref></ref>

== תערוכות ==
רשימה חלקית של תערוכותיה:

=== תערוכות קבוצתיות ===
* צפלינים, צוללות ומיפוי כליות, הקיבוץ, גלריה לאמנות ישראלית, תל אביב-יפו. 2002
* יש מספיק לכולם, תערוכת אמנות עכשווית בנושא אוכל, 4 נגרים, תל אביב-יפו, 2004
* פנים חדשות, נגא, גלריה לאמנות עכשווית, תל אביב-יפו, 2005
* ליקוי, גלריה ג'ולי מ., תל אביב-יפו, 2006
* הפרעות סדר- תערוכה קבוצתית, מוזיאון פתח תקווה לאמנות, פתח תקווה, 2006
* פורנוגרפיה אהובתי, בית האמנים ע"ש יוסף זריצקי, תל אביב-יפו, 2007
* מרחב/רחוב, משכן אמנים, הרצליה, 2007
* תערוכה קבוצתית, גלריה גילית פישר, תל אביב-יפו, 2007-2008
* Mermaid, עינגע גלריה לאמנות עכשווית, תל אביב-יפו, 2008
* ז-ב-ע, זין בעין, עירום גברי באמנות ישראלית עכשווית, גל-און, מקום לאמנות, תל אביב-יפו, 2009
* מיתוגרפיות, יפו 23, ירושלים, 2013
* אסיף: עשור לפרס רפפורט לאמן ישראלי צעיר/בכיר, אולם יוסף ורבקה מאירהוף הבניין הראשי, מוזיאון תל אביב לאמנות, תל אביב-יפו, 2017
* מערבולות, גלריה שלוש לאמנות עכשווית, תל אביב-יפו, 2019

=== תערוכות יחיד ===
* משמרת שנייה, גלריה אלון שגב, תל אביב-יפו, 2007
* ירוק-עד, מוזיאון תל אביב לאמנות, תל אביב-יפו, 2010
* "קדחת בקתה", גלריה שלוש לאמנות העכשווית, תל אביב-יפו, 2016

== קישורים חיצוניים ==

== הערות שוליים ==

קטגוריה:ציירות ישראליות
קטגוריה:פסלות ישראליות
קטגוריה:ישראליות ילידות קנדה
קטגוריה:ישראלים ילידי קנדה
קטגוריה:אמניות וידאו ארט ישראליות
קטגוריה:אמניות מיצב
קטגוריה:אמני וידאו ארט ישראלים
קטגוריה:פסלים ישראלים
קטגוריה:ציירים ישראלים
קטגוריה:זוכות פרס רפפורט
קטגוריה:זוכי פרס רפפורט
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:ישראליות שנולדו ב-1972
קטגוריה:ישראלים שנולדו ב-1972
FNC אנטרטיינמנט

FNC אנטרטיינמנט (בקוריאנית: FNC 엔터테인먼트; ראשי תיבות של "fish and cake") היא חברת בידור דרום קוריאנית שהוקמה ב-2006 על ידי הזמר והמפיק המוזיקלי הדרום קוריאני האן סיונג-הו. החברה פועלת כחברת תקליטים, סוכנות טאלנטים, חברת הפקות מוזיקה, חברת ניהול אירועים והפקת הופעות, והוצאה לאור של מוזיקה. החברה, שנקראה בעבר "FNC Music", ניהלב רק מוזיקאים, אך ב-2012 שינתה את שמה ל-FNC Entertainment והחלה להרחיב את תחום הבידור העסקי שלה. מאז ינואר 2012 ממוקם מטה החברה בצ'ונגדאם-דונג, סיאול.

שם החברה מבוסס על נס האכלת האלפים באמצעות חמש כיכרות לחם ושני דגים בלבד. הסיבה לכך היא שהאן סונג-הו הוא נוצרי אדוק, ובחר להשתמש בשם זה כדי לקוות שיקרו ניסים לחברה.

החברה מנהלת להקות קיי-פופ שנונות כגון F.T. Island, CNBLUE, AOA, N.Flying, SF9, צ'רי בולט (תחת חברת הבת FNC W), ו-P1Harmony. בנוסף, מנהלת החברה מספר בדרנים, בהם ג'ונג היונג-דון, לי גוק-ג'ו, ולי סה-יונג, ומספר שחקנים, בהם ג'ונג הא-אין, ג'ונג ג'ין-יונג, לי דונג-גאן, פארק גוואנג-היון, סונג היוק, קים וון-הי, וקים יון-סאו.

בפברואר 2021, הקימה FNC יצרה שתי חברטת בת חדשות. החברה הראשון, FNC B, הוא מיזם משותף בין FNC אנטרטיינמנט ו-HOW אנטרטיינמנט, המתמקדת במוזיקת טרוט . החברה השנייה, FNC W, מתמקדת בניהול להקות הבנות.<ref></ref>

== אמנים ==
=== אמנים עצמאיים ===
*לי הונג-קי (F.T. Island)
* ג'ונג יונג-הווא (CNBLUE)
* Innovator
* אליס
* J.Don (N.Flying)

=== להקות ===
* F.T. Island
* CNBLUE
* AOA
* N.Flying
* SF9
* צ'רי בולט (תחת חברת הבת FNC W)
* P1Harmony

=== להקות בת ולהקות פרויקט ===
* F.T. Triple
* AOA Cream
* Romantic J
* Two Song Place
* JNJ

=== שחקנים ושחקניות<ref></ref> ===

== אמנים לשעבר ==

== קישורים חיצוניים ==

* 

== ביאורים ==

== הערות שוליים ==

קטגוריה:חברות תקליטים דרום-קוריאניות
אדמירל מוסקווה

אדמירל דלינדללה מוּסְקְווֶה (באנגלית: Admiral Dalindlela Muskwe; נולד ב-21 באוגוסט 1998 בהארארה שבזימבבואה) הוא כדורגלן זימבבואי המשחק בעמדת החלוץ בקבוצת פליטווד טאון ובנבחרת זימבבואה.

== קריירת מועדונים ==
מוסקווה גדל במחלקת הנוער של לסטר סיטי החל משנת 2007. בחודש יוני 2016 חתם על החוזה המקצועני הראשון שלו במועדון, עד לשנת 2019.

ב-28 בינואר 2020 הושאל לסווינדון טאון מהפוטבול ליג השנייה למשך חצי עונה.

ב-5 בינואר 2021 הושאל למשך חצי עונה לוויקומב וונדררס מהפוטבול ליג צ'מפיונשיפ.

ב-15 ביולי 2021 חתם מוסקווה בלוטון טאון מהפוטבול ליג צ'מפיונשיפ.

== קריירה בינלאומית ==
ב-8 בנובמבר 2017 ערך מוסקווה את הופעת הבכורה שלו בנבחרת זימבבואה, בהפסד 0–1 לנבחרת לסוטו במשחק ידידות. ב-10 בספטמבר 2019 הבקיע את שער הבכורה שלו בנבחרת, בניצחון 1–3 על נבחרת סומליה במסגרת מוקדמות מונדיאל 2022.

== קישורים חיצוניים ==

== הערות שוליים ==

קטגוריה:כדורגלנים זימבבואים
קטגוריה:חלוצי כדורגל זימבבואים
קטגוריה:כדורגלני לסטר סיטי
קטגוריה:כדורגלני סווינדון טאון
קטגוריה:כדורגלני לוטון טאון
קטגוריה:כדורגלני פליטווד טאון
קטגוריה:כדורגלני נבחרת זימבבואה
קטגוריה:כדורגלני גביע אפריקה לאומות 2021
קטגוריה:ספורטאים זרים באנגליה
קטגוריה:זימבבואים שנולדו ב-1998
קובי מלכין

קובי מלכין (נולד ב-30 ביוני 1965) הוא מנכ"ל ובנקאי ישראלי. בנובמבר 2021 מונה למנכ"ל בנק אש ישראל, אותו מקימים יובל אלוני, פרופ' שמואל האוזר וניר צוק.
בעברו כיהן כמנכ"ל החברה הממשלתית עמידר החדשה, כמנכ"ל בנק מסד וכמנכ"ל בנק אוצר החייל.

==ביוגרפיה==
===השכלה===
מלכין בעל תואר ראשון בכלכלה, לקראתו למד בין השנים 1988–1991 באוניברסיטת בן-גוריון בנגב, ותואר שני במנהל עסקים ומימון, אותו למד בין השנים 1992–1993 באוניברסיטת בן-גוריון בנגב.

===ביוגרפיה עסקית===
מלכין החל את הקריירה הבנקאית שלו בבנק הפועלים, כאשר בין השנים 1992–2007 מילא תפקידים רבים מניהול סניפים ועד תפקידי סגן מנהל אזור בתחומי האשראי, תפעול ומכירות.

בשנת 2008 מונה למנכ"ל בנק מסד. במסגרת תפקידו הוביל את מעבר הבנק משליטת בנק הפועלים לשליטת הבנק הבינלאומי. ניהל את הסבת מערכות המחשוב בבנק, שיפור הביצועים והשירות ללקוחות וכיהן גם כיו"ר קופות גמל דפנה ואחרות.

בין השנים 2011–2013 כיהן כראש החטיבה הבנקאית, סמנכ"ל וחבר הנהלת הבנק הבינלאומי. תפקידו כלל ניהול מערך הסניפים, בנקאות פרטית, עסקים קטנים, גבייה, מערך המשכנתאות, פניות הציבור, שירות, והנחלת תהליכי עבודה קמעונאיים.

בשנת 2013, מונה למנכ"ל בנק אוצר החייל. עד שנת 2019 במסגרת תפקידו, הוביל את הבנק לשיפור ריווחיות, זכייה במכרזים משמעותיים, שינוי ארגוני במערך הסניפים והובלת מהלכי מיזוג עם הבנק הבינלאומי.

בין השנים 2019 ועד ינואר 2021 שימש מלכין יועץ פיננסי לחברות, במסגרת חברה פרטית.

מינואר 2021 ועד אוגוסט 2021 כיהן מלכין כמנכ"ל החברה הממשלתית עמידר החדשה.

בחודש אוגוסט 2021 פרש מלכין מחברת עמידר על מנת לכהן בתפקיד מנכ"ל הבנק שמקימים יובל אלוני, פרופ' שמואל האוזר וניר צוק.

מלכין נבחר על ידי המגזין דה-מרקר במקום 18 בדירוג 100 האנשים המשפיעים ביותר בישראל לשנת 2021.

===חיים אישיים===
מלכין נשוי ואב לשלוש בנות, מתגורר בתל אביב. חובב טריאתלון ובעל שלושה תוארי "איש ברזל.

==קישורים חיצוניים==

* 
* 
* [https://www.globes.co.il/news/קובי_מלכין.tag אוסף כתבות אודות קובי מלכין], באתר גלובס
* [https://www.calcalist.co.il/home/0,7340,L-3704-32699,00.html אוסף כתבות אודות קובי מלכין], באתר כלכליסט
* 

==הערות שוליים==

קטגוריה:מנכ"לים ישראלים
קטגוריה:מנהלי בנקים ישראלים
קטגוריה:בוגרי אוניברסיטת בן-גוריון בנגב
קטגוריה:דירקטורים ישראלים
קטגוריה:ישראלים שנולדו ב-1965
מחמוד חמדי

מחמוד חמדי (בערבית: محمود حمدي; נולד ב-1 ביוני 1995 במצרים) הוא כדורגלן מצרי המשחק בעמדת הבלם בקבוצת א-זמאלכ מליגת העל המצרית ובנבחרת מצרים.

== קריירת מועדונים ==
בין השנים 2013–2016 שיחק חמדי בטלאיע אל-ג'יש מליגת העל המצרית, במדיה ערך 66 הופעות ליגה והבקיע שער אחד. ב-1 באוגוסט 2016 חתם בא-זמאלכ מליגת העל המצרית.

== קריירה בינלאומית ==
ב-25 במאי 2018 ערך חמדי את הופעת הבכורה שלו בנבחרת מצרים, בתיקו 1-1 נגד נבחרת כווית במשחק ידידות. הוא נכלל בסגל נבחרת מצרים לטורניר מונדיאל 2018, אך לא שיחק בטורניר. נכלל גם בסגל הנבחרת לטורניר גביע אפריקה לאומות 2019.

ב-14 בנובמבר 2020 הבקיע חמדי את שער הבכורה שלו בנבחרת, בניצחון 1-0 על נבחרת טוגו במסגרת מוקדמות גביע אפריקה לאומות 2021.

== קישורים חיצוניים ==

== הערות שוליים ==

קטגוריה:כדורגלנים מצרים
קטגוריה:בלמי כדורגל מצרים
קטגוריה:כדורגלני א-זמאלכ
קטגוריה:כדורגלני נבחרת מצרים
קטגוריה:בנהא: כדורגלנים
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:מצרים שנולדו ב-1995
קטגוריה:כדורגלנים מצרים באולימפיאדת טוקיו (2020)
מה פספסתי

"מה פספסתי" הוא סינגל שהוקלט על ידי הזמר הישראלי עדן חסון. את השיר הוציאה חברת התקליטים שרית הפקות, ב-9 בדצמבר 2021, כסינגל מתוך אלבומו השלישי של חסון. השיר נכתב והולחן על ידי חסון, שגם הפיק את השיר לצד יעקב למאי.

== ביקורות ==
אתר האינטרנט "פרוגי" ציין לטובה את מנגינת השיר, וכתב כי מילות השיר מרגשות ונוגעות ללב.

== וידאו קליפ ==
הווידאו קליפ המלווה את "מה פספסתי" פורסם בסמוך לצאת השיר, בעמוד היוטיוב הרשמי של הזמר. בקליפ, הדוגמנית זוהר איבורה דריי משחקת את חברתו של חסון.

== מיקומי שיא ==

== היסטוריית יציאות לאור ==
{| class="wikitable plainrowheaders"
! scope="col" |אזור
! scope="col" |תאריך יציאה
! scope="col" |פורמט
! scope="col" |חברת תקליטים
|-
!עולם
|9 בדצמבר 2021
|הזרמת מוזיקה • הורדה דיגיטלית
|שרית הפקות
|-
|}

== הערות שוליים ==

קטגוריה:שירי 2021
קטגוריה:שירי עדן חסון
קטגוריה:שירים שנכתבו על ידי עדן חסון
קטגוריה:שירים שהולחנו על ידי עדן חסון
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים בהוצאת שרית הפקות
עיבוד נתונים מקדים

עיבוד נתונים מקדים (באנגלית: Data pre-processing) הוא מונח המתייחס לשלב הקודם לניתוח הנתונים, שמטרתו לשפר את יכולות הניתוח והסקת המידע מהנתונים באמצעות הפעלת כלים המשנים חלקים מסוימים במידע ובאמצעות הסרה של חלקי מידע לא נחוצים<ref></ref>. שלב עיבוד הנתונים המקדים הוא שלב חשוב של הכנת נתונים בתהליך כריית מידע. 

כאשר אין בקרה הדוקה על הנתונים הנכנסים למאגר מידע, דבר הקרוי בעגה "זבל פנימה, זבל החוצה" (GIGO), נתונים שגויים או לא רלוונטיים נכנסים למאגר המידע. לדוגמה, עלולים להיכנס נתונים של משתנה מסוים מחוץ לטווח הרלוונטי (משקל: 900 קילו) או שילוב נתונים בלתי אפשרי בין כמה משתנים (למשל, מין: זכר, בהריון: כן). באופן מקביל ברישומי EEG המנסים לעקוב אחר פעילות המוח, ייתכן וייכנסו אותות אשר מקורם לא בקליפת המוח, אלא בשרירי הקרקפת. בהליך העיבוד המקדים, מפרקים את האותות באמצעות שיטות לזיהוי רכיבים בלתי תלויים כמו independent component analysis (ICA), תרים אחר אותות בעליי מאפיינים מיוחדים המזוהים עם פעילות שרירי הקרקפת, ומסירים אותם. 

ניתוח הנתונים לפני שבוצע איתור בעיות מסוג זה, או ללא התייחסות מתאימה לאותן הבעיות בטרם הניתוח עלול להוביל להסקת מסקנות שגויות או פחות מדויקות<ref>Pyle, D., 1999. Data Preparation for Data Mining. Morgan Kaufmann Publishers, Los Altos, California.</ref>. בשלב עיבוד הנתונים המקדים מטפלים בבעיות אלו. לעיתים הליך זה הוא כה חשוב בהתייחס למסד הנתונים הספציפי, עד שהוא הופך להיות השלב החשוב ביותר בהליך השימוש בנתונים בכללותו<ref></ref>. 

דוגמאות להליכים המבצעים בעיבוד נתונים מקדים הם: ניקוי, בחירת מופעים, נורמליזציה, One Hot Encoding, טרנספורמציה, חילוץ ובחירה של תכונות וכו'.

עיבוד הנתונים המקדים עשוי להשפיע על פרשנות התוצאות של הניתוח בכללותו<ref></ref>. לפיכך יש להפעיל שיקול דעת בהפעלת הכלים השונים כחלק מהליך זה, מתוך הבנה של המשמעויות שהכלים יוצרים על פרשנות התוצאות.

== הערות שוליים ==

קטגוריה:למידת מכונה
קטגוריה:דפים עם תרגומים שלא נסקרו
פימצ'יואין אקי

פימצ'יואין אקי (באנגלית: Pimachiowin Aki) הוא אתר מורשת עולמי של אונסק"ו הממוקם ביער של הטייגה המכסה חלקים בפרובינציות מניטובה ואונטריו בקנדה. שטח האתר הוא יותר מ-29,000 קילומטרים רבועים, וכולל אדמות אבות של ארבע משבטי האומות הראשונות: , , ו. האזור כולל גם את הפארק הפרובינציאלי הבראשיתי מניטובה (Manitoba Provincial Wilderness Park) של ואת של אונטריו. ההצעה המקורית להכרה באזור כאתר מורשת עולמית החלה עם החתימה על הסכם ניהול משאבי האומות הראשונות והאזורים המוגנים ב-2002. משמעות השם היא "ארץ הנותנת חיים" ב (ᐱᒪᒋᐅᐃᐧᓂ ᐊᑭ).

==תיאור==
האתר המשתרע על שטח של 29,000 קילומטרים רבועים מייצג את השטח המוגן הגדול ביותר של שילד הטייגה, האזור שבו חופף לטייגה באמריקה הצפונית. באתר יש מעל ל-3,200 אגמים ומעל ל-5,000 ביצות ובריכות יער.

באתר נמנו מעל ל-700 מינים של צמחים וסקולריים וכ-400 מינים של יונקים, עופות, דו-חיים, זוחלים ודגים. בין המינים הנפוצים: צוללנים, אחד העדרים הגדולים ביותר דרומית למפרץ הדסון של תת-המין Rangifer tarandus caribou של אייל הצפון, אייל קורא, זאב מצוי, דוב שחור אמריקני, גרגרן, שונר קנדי, חדקן האגם וצפרדע נמרית. מיני הצמחייה כוללים: , , צפצפה בלסמית, פטל, אוכמנית ואורז בר.

==היסטוריה==
העדות הקדומה ביותר לפעילות אנושית היא חוד חנית, המתוארך בין לפני 9,000 ל-7,000 שנים שנמצא באזור אגם ראודי (Rowdy Lake). באתר יש 285 אתרים ארכאולוגיים, הכוללים פיקטוגרפים ומקומות יישוב. על פי העדויות נהגו בני ה הקדמונים ליישם סוג של מחזור משאבים כאשר נהגו להחליף אתרי ציד, דיג וליקוט על מנת לתת לצמחים ולבעלי חיים זמן להתאושש. באמצעות שיטות אלו, הבטיחו בני האנישינאבג שפעילות אנושית לא תדלדל את המשאבים של פימצ'יואין אקי. האזור כולל גם אתרים קדושים רבים, אולם מעטים זוהו בפומבי על ידי האנישינאבג כדי לשמור על מיקומם בסוד.

==אתר מורשת עולמית==
האתר הוצע כמועמד להכרה כאתר מורשת עולמית ב-2004, ולאחר הבהרות צורף האתר לרשימת אתרי המורשת העולמית בהחלטה מ-1 ביולי 2018. בדברי ההסבר להכרזה נכתב:
:

==קישורים חיצוניים==

<div style="direction: ltr;">
* [https://whc.unesco.org/en/list/1415 Pimachiowin Aki] – UNESCO
*[https://pimaki.ca/ land that gives life]
</div>

==הערות שוליים==

קטגוריה:מניטובה: גאוגרפיה
קטגוריה:אונטריו: גאוגרפיה
Together Again (אלבום של טוני בנט וביל אוונס)

Together Again (בעברית: יחד שוב) הוא האלבום משותף השני של זמר הג'אז האמריקאי טוני בנט והפסנתרן ביל אוונס. זהו האלבום ה-39 של בנט, וה-63 של אוונס.<ref name="Allmusic">Ruhlman, William [http://www.allmusic.com/album/affinity-r24574 Allmusic Review] accessed July 22, 2011</ref>

אלבומם המשותף הראשון, The Tony Bennett/Bill Evans Album, יצא לאור בשנת 1975. בשנת 2009 יצא אלבום האוסף The Complete Tony Bennett/Bill Evans Recordings המאגד את שני האלבומים הקודמים, ועוד כמה שירים שלא יצאו לאור.

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי 1977
קטגוריה:אלבומי טוני בנט
קטגוריה:אלבומים משותפים
קטגוריה:אלבומים באנגלית
קטגוריה:אלבומי ג'אז
מערכת חניה אוטומטית

פטרונוסטר
מערכת חניה אוטומטית (APS) היא מערכת מכנית שנועדה למזער את השטח או הנפח הנדרשים לחניית מכוניות. המערכת מספקת חניה למכוניות במספר מפלסים הממוקמים אנכית כדי למקסם את מספר מקומות החניה תוך צמצום השימוש בקרקע. בשונה מחניונים מרובי מפלסים רגילים, מערכת החניה האוטומטית, מובילה באופן מכני מכוניות אל מקום החניה וממנו (ללא נהג) ובכך נכנס הרבה מהשטח המבוזבז לעומת חניון רב קומות רגיל.<ref name="Patrascu"></ref> הפטרנוסטר (מוצג מונפש משמאל) הוא דוגמה לאחד הסוגים המוקדמים והנפוצים ביותר של המערכת.

מערכת חניה אוטומטית יידועה בשמות נוספים כגון: מתקן חניה אוטומטי (APF), מערכת אחסון ושליפה אוטומטית של כלי רכב (AVSRS), מערכת חניה לרכב, חניה מכנית וחניה רובוטית.

== היסטוריה ==
מערכת חניה חצי אוטומטית
הרעיון של מערכת החניה האוטומטית נולד בעקבות שני גורמים: צורך במקומות חניה ומיעוט קרקע זמינה. השימוש המוקדם ביותר של מערכת חניה אוטומטית היה בפריז, בשנת 1905 בחניון Rue de Ponthieu. המערכת כללה מבנה רב קומות מבטון עם מעלית מכוניות פנימית להובלת מכוניות למפלסים העליונים, שם החנו את המכוניות.

בשנות ה-20 הוקמה מערכת חניות דמוית גלגל ענק (עבור מכוניות ולא אנשים) בשם מערכת פטרנוסטר אשר הפכה לפופולרית מכיוון שהיא מאפשרת להחנות שמונה מכוניות בשטח המשמש בדרך כלל לחניית שתי מכוניות. המערכת הייתה פשוטה מבחינה מכנית עם והייתה קלה לשימוש במקומות רבים, כולל בתוך מבנים.

החניון הראשון ללא נהג נפתח בשנת 1951 בוושינגטון די. סי., אך הוחלף לטובת שטחי משרדים עקב עלייה במחירי הנדל"ן באזור.<ref></ref>

בסוף שנות ה-40 וה-50 חל זינוק בשימוש במערכות חנייה בארצות הברית. וחלק ממערכות אלה נותרו פעילות עד היום. עם זאת, העניין במערכות האלה דעך עקב בעיות מכניות תכופות וזמני המתנה ארוכים לקבלת הרכב בחניון.<ref name="Beebe"></ref> החניון הרובוטי האמריקאי הראשון נפתח בשנת 2002 בהובוקן, ניו ג'רזי.<ref></ref>
מערכת חניה אוטומטית גדולה
בעוד העניין במערכות חנייה אוטומטיות פחת בארצות הברית עד שנות ה-90, אירופה, אסיה ומרכז אמריקה התקינו מערכות מתקדמות יותר מבחינה טכנית מאז שנות ה-70. בתחילת שנות ה-90, כמעט 40,000 מקומות חניה נבנו מדי שנה באמצעות מערכות חניה אוטומטיות ביפן. נכון לשנת 2012, יש כ-1.6 מיליון מקומות חניה אוטומטיות ביפן.<ref name="Beebe" />

== המערכות הגדולות ביותר ==
מתקן החניה האוטומטי הגדול בעולם נמצא באל-ג'הראא, כווית, ומספק 2,314 מקומות חניה.<ref>Guinness World Records [https://www.guinnessworldrecords.com/world-records/largest-automated-parking-facility?fb_comment_id=816525528393523_1661125380600196 "Largest Automated Parking Facility"]</ref>מערכת חניה אוטומטית ב[[טיבינגן, גרמניה]]מערכת החניה האוטומטית המהירה בעולם נמצאת בוולפסבורג, גרמניה, עם זמן שליפה של דקה ו-44 שניות.<ref>Guinness World Records [https://guinnessworldrecords.com/world-records/107670-fastest-automated-parking-facility "Fastest Automated Parking Facility"]</ref>

== הערות שוליים ==

קטגוריה:אוטומציה
קטגוריה:חניה
Vaillant Group

ויילאנט גרופ (בגרמנית: Vaillant Group) היא חברה גרמנית המפתחת מוצרים לחימום וקירור מים ופתרונות ירוקים לחסכון באנרגיה<ref></ref>.

ויילאנט מעסיקה כ-16,000 עובדים ומספקת שירותים ללקוחות ברחבי אירופה. משרדיה הראשיים נמצאים בעיר רמשייד, גרמניה<ref></ref>.

== היסטוריה ==
ויילאנט הוקמה בשנת 1874 על ידי יוהאן ויילאנט (Johann Vaillant) ובשנת 1894, פיתח פטנט לאחר שהמציא מערכת סגורה לחימום מים בגז<ref></ref>.

בשנת 1924, פיתחה החברה דוד חימום המבוסס הסקה מרכזית<ref></ref>.

בשנת 1961, פיתחה החברה את סירקו גייזר (Circo Geyser), שהיה לדוד חימום המים הראשון הנתלה על הקיר.

בשנת 1995, פיתחה החברה דוד חימום הפועל באמצעות גז.

בשנת 2001, רכשה ויילאנט את החברה הבריטית הפוורת' (Hepworth) תמורת כ-1 מיליארד אירו<ref></ref><ref></ref>.

בשנת 2006, הכריזה החברה שהיא מתחילה לייצר משאבות חום<ref></ref><ref></ref>.

בשנת 2007, רכשה את החברה הטורקית דמיר דוקום (Demir Döküm) תמורת כ-230 מיליון אירו<ref></ref><ref></ref>.

בשנת 2008, הכריזה החברה שהיא מתחילה לייצר קולטי שמש.

== מבנה החברה ==
החברה מחזיקה בשמונה חברות שונות שפועלות ב-60 מדינות שונות:
* Saunier Duval - צרפת<ref></ref>
* AWB – גרמניה<ref></ref>
* Bulex - בלגיה<ref></ref>
* Demir Döküm - טורקיה<ref></ref>
* Glow-Worm - בריטניה<ref></ref>
* Hermann Saunier Duval - איטליה<ref></ref>
* Protherm - צ'כיה<ref></ref>

== קישורים חיצוניים ==
* 

== הערות שוליים ==

קטגוריה:גרמניה:
קטגוריה:חברות גרמניות
אמנדה ליר

אמנדה ליר (בצרפתית: Amanda Lear; נולדה ב-18 ביוני 1939, סייגון) היא שחקנית, זמרת ודוגמנית צרפתייה.

== ביוגרפיה ==
רוב המקורות מציינות שהיא נולדה ביוני 1939 בסייגון (אז בשליטה של צרפת). לפי תעודת הנישואים הבריטית שלה אביה היה קצין צרפתי (ככל הנראה בעל שורשים בריטים). לאור קונטרה אלט המיוחד של הזמרת קיימת השערה שהיא בעלת שורשים רוסים-אסיאתים. היא נולדה כבן בשם Alain Tapp. כילדה היא גדלה בדרום צרפת ובשווייץ. לפי חלק מהמקורות בשנת 1963 היא עברה ניתוח לשינוי מין. מעשית אין לכך הוכחות חד-משמעיות. 

במהלך שנות ה-60 של המאה ה-20 אמנדה ליר הייתה מקורבת לסלבדור דאלי. בשנת 1965 היא התחתנה עם מורגן פול ליר הסקוטי והחליפה שם משפחתה בהתאם. בהמשך היא דגמנה עבור קרל לגרפלד וקוקו שאנל. מספר שנים ליר התגוררה בלונדון החוגגת. באותה תקופה היא ניהלה מערכת יחסים עם בריאן ג'ונס. בשנת 1968 היא לראשונה שיחקה בסרט. שנות ה-70 של המאה ה-20 בהמלצת דייוויד בואי היא התחילה קריירה של זמרת. השירים הראשונות שלה לא זכו להצלחה, אך בהמשך היא קיבלה חוזה ל-6 אלבומים חדשים. שירים שהיא שרה בסגנון דיסקו הגיעו לראש מצעדי הפזמונים באיטליה וגרמניה. אלבום של אמנדה ליד Sweet Revenge קיבל דרגת "זהב" בגרמניה וצרפת תוך מכירת מעל ל-4 מיליון העתקים.

בשנת 1979 היא התחתנה עם בן אצולה צרפתי. סלבדור דאלי היה נגד קשר זה ולכן היחסים בין החברים הוותיקים החלו להתקרר. 

בשנת 1979 יצא אלבום חדש Diamonds for Breakfast שזכה להצלחה בסקנדינביה.

במחצית שנות ה-80 של המאה ה-20 אמנדה ליר החלה קריירה מוצלחת בטלוויזיה איטלקית. היא הייתה מנחה של מספר תוכניות טלוויזיה והצטלמה בסדרות טלוויזיה.

בשנת 1984 ליר פרסמה ספר My Life with Dalí על הקשר ארוך שנים עם הצייר. הספר יצא בצרפתית ותורגם לשפות נוספות.

בשנת 2000 בביתה התרחשה שרפה ובעלה נהרג (באותה עת אמנדה ליר שהתה באיטליה).

בשנת 2002 השתתפה בסרט הריקודים "Le défi" לצדה של השחקנית הצעירה סופיה בוטלה; בבימויה של הבמאית והכוריאוגרפית הספרדייה בלנקה לי <small>(אנ').</small> 

במאה ה-21 ליר ממשיכה להצטלם בסרטים, לשיר ולהופיע בטלוויזיה. בשנת 2021 יצא אלבום חדש שלה Tuberose.

בשנת 2023 ביצעה הופעת אורח בסדרה הקומית "Escort Boys" אשר שודרה בפריים וידאו. 

== קישורים חיצוניים ==

* 

== הערות שוליים ==

קטגוריה:שחקניות קולנוע וטלוויזיה צרפתיות
קטגוריה:דוגמניות צרפתיות
קטגוריה:זמרות צרפתיות
קטגוריה:צרפתיות שנולדו ב-1939
שרוד (הווש)

שרוד (בהונגרית: Sarud) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בשרוד מספר התושבים נמצא בירידה. כך, בשנת 1990 חיו בכפר 1,416 תושבים ובשנת 2021 רק 1,089 תושבים.

האזור מיושב מסביבות המאה ה-13, והוא מוזכר לראשונה בכתבים משנת 1261.

== יהודי שרוד ==
יהודים חיו בשרוד במאה ה-18 ובמאה ה-19. החל משנת 1885 החלו יהודי הכפר להיות כפופים לרבנות טיספירד ובשנת 1944 נרצחו מהכפר יהודים רבים בשואת יהודי הונגריה. 

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|57
|2,501
|-
|1910
|9
|
|-
|1920
|8
|
|-
|1930
|15
|
|-
|1941
|12
|3,384
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סיהלום

סיהלום (בהונגרית: Szihalom) הוא כפר במחוז הווש בצפון מזרח הונגריה. עד לשואה הייתה בו קהילה יהודית.

כמו יישובים רבים באירופה גם בסיהלום מספר התושבים נמצא בירידה. כך, בשנת 1990 חיו בכפר 2,110 תושבים ובשנת 2021 רק 1,976 תושבים.

האזור מיושב מסביבות המאה ה-14, והוא מוזכר לראשונה בכתבים משנת 1417.

== יהודי סיהלום ==
יהודים חיו בסיהלום במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|39
|2,669
|-
|1910
|15
|
|-
|1920
|11
|
|-
|1930
|13
|
|-
|1941
|10
|5,142
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קוריולינק

קוריולינק (בקוריאנית: 고려링크) היא חברת סלולר צפון קוריאנית. החברה מוחזקת על ידי Cheo Technology, מיזם משותף בין Orascom Telecom Media and Technology Holding (OTMT) המצרית אשר מחזיקה ב-75% מהמניות, לבין שירות הדואר של קוריאה הצפונית (KPTC) בבעלות המדינה. קוריולינק החלה את דרכה בשנת 2008 והייתה מפעילת ה-3G הסלולרית הראשונה בקוריאה הצפונית.<ref name=":0"></ref>

החברה מציעה שירותי תקשורת בפיונגיאנג ובחמש ערים נוספות וכן לאורך שמונה כבישים מהירים ומסילות רכבת. מספרי טלפון ברשת מקבלים קידומת 1912(0) 850+. על אף היותה רשת 3G, אין גישה לאינטרנט (רק אינטרנט) עבור משתמשים ביתיים. עם זאת, נכון לאפריל 2014, קיימת גישה לאינטרנט סלולרי לזרים עם מהירות מוגבלת.

== היסטוריה ==
בינואר 2008 קיבלה Orascom Telecom Holding את הרישיון להקים רשת סלולרית דור שלישי בצפון קוריאה. קוריולינק פרסה את רשת ה-3G שלה כדי לכסות תחילה את פיונגיאנג, שאוכלוסייתה מונה יותר משני מיליון איש, עם תוכנית שאפתנית להרחיב את הכיסוי שלה לכל המדינה.

ההתקשרות שיצאה לדרך עם קוריולינק הייתה מהלך שנוי במחלוקת עבור Orascom שבסיסה במצרים מכיוון שצפון קוריאה הייתה תחת סנקציות בינלאומיות מאז שהובילה ניסויים גרעיניים ב-2006.<ref></ref>

בהשקת הרשת בדצמבר 2008, היו 5,300 מנויים.<ref></ref> ביוני 2009 דיווחה Orascom על 47,873 מנויים ביוני 2009,<ref></ref> ולאחר מכן על 432,000 מנויים צפון קוריאנים בדצמבר 2010, עלייה ל-809,000 עד ספטמבר 2011, ומעבר למיליון עד פברואר 2012.<ref></ref> באפריל 2013, מספר המנויים התקרב לשני מיליון.<ref name="bbc-20130426"></ref> בשנת 2011, ל-99.9% מלקוחות Koryolink הייתה גישה לדור שלישי.<ref></ref>

ב-2015 מספר המנויים עלה על שלושה מיליון והרשת הייתה רווחית. עם זאת, ממשלת קוריאה הצפונית סירבה לאפשר העברת רווחים מקוריאה הצפונית Orascom ואף פתחה חברת סלולר שנייה (Kangsong Net) שתתחרה בקוריולינק.<ref></ref> כתוצאה מכך דיווחה אורסקום בתוצאה הכספית שלה, כי איבדה שליטה על פעילותה של קוריולינק.<ref></ref>

בעקבות החמרת הסנקציות על צפון קוריאה על ידי מועצת הביטחון של האו"ם, Orascom קיבלה בספטמבר 2018 החרגה לטובת המשך פעילות עם קוריולינק בקוריאה הצפונית.<ref></ref>

== שימוש על ידי זרים ==
ב-26 בפברואר 2013, קוריולינק הפכה את שירות האינטרנט לזמין עבור זרים בעלות של 192$ עבור 2GB;<ref></ref> כחודש לאחר מכן, ב-29 במרץ השירות הופסק. גורם רשמי של קוריולינק הצהיר ששירות האינטרנט זמין עבור תושבים לטווח ארוך כמו צוותים דיפלומטים.<ref></ref> כיום שירות האינטרנט זמין לזרים אך מנוטר.

== שליטה ממשלתית ==
לפי Orascom, ממשלת צפון קוריאה עוקבת אחר כל פעילויות הרשת מאז 2009 לפחות.<ref></ref><ref name="38north-20190722"></ref> רק שיחות בתוך קוריאה הצפונית מותרות באמצעות קוריולינק. אך נעשה שימוש בטלפונים מוברחים ליד גבול סין המאפשרים חיוג בינלאומי ישיר.<ref></ref>

בפברואר 2012, הממשלה הכחישה שאסרה שימוש באינטרנט במהלך תקופת האבל של קים ג'ונג-איל.<ref></ref>

בספטמבר 2014, קוריולינק תיקנה פרצה שאפשרה למשתמשים המקומיים שלה לקבל שיחות בינלאומיות וגישה לאינטרנט המיועדת לתיירים בלבד.<ref></ref>

== הערות שוליים ==

קטגוריה:קוריאה הצפונית: תקשורת
קטגוריה:חברות צפון קוריאניות
קטגוריה:חברות תקשורת אסיתיות
חליל היפר קונטרה-באס

רוברטו פבריציאני עם חליל היפר קונטרה-באס
חליל היפר קונטרה-באס הוא כלי נגינה נדיר, הגדול והנמוך ביותר במשפחת החלילים, עם צינורות שמגיעים למעל משמונה מטרים באורך. מכוון על פי דו, ארבע אוקטבות מתחת לחליל הקונצרטי (שלוש אוקטבות מתחת לחליל הבס, שתי אוקטבות מתחת לחליל הקונטרבס, ואוקטבה אחת מתחת לחליל הקונטרבס הכפול), כשהצליל הנמוך ביותר שלו הוא דו אפס, 16 הרץ, אוקטבה אחת מתחת לדו הנמוך ביותר על פסנתר סטנדרטי. מתחת למה שנחשב בדרך כלל לטווח השמיעה האנושי (20 עד 20,000 הרץ).

חליל ההיפרבס עשוי מ-PVC או עץ. הדוגמה הידועה הראשונה של הכלי נבנתה על ידי פרנצ'סקו רומי, בעל מלאכה פלורנטיני, עבור החלילן האיטלקי רוברטו פבריציאני. פבריציאני הוא הממציא והמבצע העיקרי של הכלי הזה. הוא קורא לזה חליל היפרבס, או באיטלקית. פיטר שרידן, מומחה לחלילים בעלי מנעד נמוך, הזמין את חליל ההיפרבס הכרומטי המלא הראשון מהיוצרת ההולנדית יילה הוכנהאוס באוגוסט 2010.

== קישורים חיצוניים ==

* [http://www.contrabass.com/pages/flutes.html דיון בחליל היפרבס]
* [https://www.youtube.com/user/FabbricianiFlute עמוד היוטיוב של רוברטו פבריציאני, המציג כמה יצירות של ה-flaauto iperbaso]
* [https://www.youtube.com/watch?v=A3JY6LDDBiw הדגמת וידאו של חליל ההיפרבס שנעשה עבור פיטר שרידן על ידי Jelle Hogenhuis]

קטגוריה:חליל צד
קטגוריה:כלי נשיפה
איוויצה דראגוטינוביץ'

איוויצה דראגוטינוביץ (בסרבית: Ивица Драгутиновић; נולד ב-13 בנובמבר 1975) הוא כדורגלן עבר סרבי ששיחק במעדת המגן השמאלי.

==קריירת מועדונים==
דראגוטינוביץ' התחיל את הקריירה שלו במחלקת הנוער של פולימליה. בקיץ הצטרף לבור מהליגה היוגוסלבית השנייה. כעבור שנה חתם בבוראץ' צ'צ'אק עמה עלה לליגת העל היוגוסלבית בסיום העונה הראשונה.

בקיץ הצטרף לגנט מליגת העל הבלגית. ב-10 באוגוסט 1996 ערך את הופעת הבכורה שלו בקבוצה בניצחון 1-3 נגד שרלרואה. בקיץ הצטרף לסטנדרד לייז'.

ב-31 באוגוסט 2005 דראגוטינוביץ' חתם בסביליה מליגת העל הספרדית. בשתי עונותיו הראשונים במועדון, רשם שתי זכיות בגביע אופ"א, אחת בגביע המלך הספרדי, הסופר קאפ הספרדי והסופר קאפ האירופי. ב-25 באוגוסט 2007 היה זה שנתן את הטיפול הראשוני לחברו לקבוצה אנטוניו פוארטה שהתמוטט במהלך משחק הליגה נגד דפורטיבו לה קורוניה ובכך הציל את חייו, אך פוארטה נפטר בבית החולים שלושה ימים לאחר מכן.

ב-24 בנובמבר 2009, דראגוטינוביץ' הבקיע שער עצמי בהפסד 1-0 לאוניראה אורזיצ'ני במסגרת שלב הבתים של ליגת האלופות. בתחילת עונת נפצע וחזר לשחק כדורגל רק ב-11 במאי 2011 במשחק החוץ נגד אוססונה. ב-26 במאי הודיע על עזיבת המועדון ויותר מאוחר פרש מכדורגל.

==קריירה בינלאומית==
ב-13 בדצמבר 2000 דראגוטינוביץ' ערך את הופעת הבכורה שלו בנבחרת יוגוסלביה בתיקו 1-1 נגד . במהלך קמפיין מוקדמות מונדיאל 2006, דראגוטינוביץ' היה חלק מרביעיית ההגנה שספגה רק שער אחד במהלך הקמפיין וסיימה במקום הראשון בבית המוקדם.

ב-12 בספטמבר 2007 נקלע לעימות עם מאמן לואיס פליפה סקולארי במהלך המשחק בין שתי הנבחרות, שהביא להרחקת השחקן לשני משחקים. את מונדיאל 2010, דראגוטינוביץ' החמיץ בגלל פציעה בגיד האכילס.

==תארים==
; סביליה
*גביע המלך הספרדי: , 
*הסופר קאפ הספרדי: 
*גביע אופ"א: 2005/2006, 2006/2007
*הסופר קאפ האירופי: 2006

==קישורים חיצוניים==

קטגוריה:כדורגלנים סרבים
קטגוריה:מגני כדורגל סרבים
קטגוריה:כדורגלני בוראץ' צ'אצ'אק
קטגוריה:כדורגלני גנט
קטגוריה:כדורגלני סטנדרד לייז'
קטגוריה:כדורגלני סביליה
קטגוריה:כדורגלני נבחרת סרביה
קטגוריה:כדורגלני מונדיאל 2006
קטגוריה:ספורטאים זרים בבלגיה
קטגוריה:ספורטאים סרבים בספרד
קטגוריה:סרבים שנולדו ב-1975
אולפני ההנפשה פטרבורג

אולפני ההנפשה פטרבורג, רשמית אולפני ההנפשה הממוחשבת פטרבורג (ברוסית: Студия компьютерной анимации «Петербург») הוא אולפן רוסי מהעיר סנקט פטרבורג המפיק סרטי אנימציה.

האולפנים ידועים בעיקר בזכות הפקת סדרת האנימציה "קיקוריקי", שעליה הוענק למפיקים פרס הפדרציה הרוסית בתחום התרבות והאמנות לשנת 2008. בשנת 2016, VGTRK קיבלה את זכויות השידור של רוב סדרות האנימציה של "אולפני ההנפשה פטרבורג".
== פילמוגרפיה נבחרת ==
* קיקוריקי (Смешарики) (מאז 2004)
* קיקוריקי. צוות בלתי מנוצח (Смешарики. Начало) (2011)
* צ'ינטי (2011)
* קיקוריקי: אגדת דרקון הזהב (2016)
* קיקוריקי (2017)
* כדוריקים (2017)
* פיניק (2022)
* הסוכן צ'כוב (בהפקה)

== ראו גם ==
* סויוזמולטפילם
* הנפשה

== קישורים חיצוניים ==
* 

קטגוריה:סנקט פטרבורג: חברות
קטגוריה:אולפני קולנוע
קטגוריה:2003 ברוסיה
קטגוריה:אולפני הנפשה
קטגוריה:חברות רוסיות להפקת סרטים
קטגוריה:אנימציה רוסית
טומוהארו אושידה

טומוהארו אושידה (ביפנית: 牛田智大; נולד בפוקושימה ב-16 באוקטובר 1999<ref></ref><ref></ref>) הוא פסנתרן יפני.

== ביוגרפיה ==
אושידה נולד באיוואקי, פוקושימה ביפן, גדל בשאנגחאי, אולם חזר לאיצ'י שביפן בגיל בית הספר היסודי.<ref></ref><ref></ref>

אושידה למד בקונסרבטוריון במוסקבה בפיקוחו של יורי סלסרב.<ref></ref> הוא הקליט את האלבום הראשון שלו "חלומות אהבה" ב-2012, בגיל 12, כפסנתרן הקלאסי היפני הצעיר ביותר.

אושידה הלחין את מוזיקת הנושא של תערוכת "ליכטנשטיין" שהתקיימה במרכז הלאומי לאמנות חדשה בטוקיו והופיע בנוכחות יורש העצר לשעבר היפני ב-2012.<ref></ref><ref></ref>

בשנת 2014 הופיע אושידה לראשונה עם אמנים מחוץ ליפן כשלקח חלק במופע עם תזמורת וינר קאמר, בניצוחו של סטפן ולדר. ב-2015 הופיע ביפן, עם התזמורת הלאומית הרוסית בניצוחו של מיכאיל פלטנב,<ref></ref> וב-2018 עם התזמורת הפילהרמונית הלאומית של ורשה בניצוחו של יאצק קספסיק.<ref></ref>

== פרסים ואותות כבוד ==
* 2011 - התחרות הבינלאומית ע”ש שופן לפסנתר באסיה - קונצרט ב חלוקה - פרס ראשון (הצעיר ביותר בהיסטוריה של הקטגוריה)<ref></ref>
*2012 - התחרות הבינלאומית ע”ש שופן לפסנתר באסיה - קונצרט ג חלוקה - פרס ראשון (הצעיר ביותר בהיסטוריה של הקטגוריה)<ref></ref>
*2018 - התחרות הבינלאומית המאמאטסו לפסנתר - פרס שני<ref></ref>
*2019 - פרסי המוזיקה אידמיטסו ה-29<ref></ref><ref></ref>

== דיסקוגרפיה ==
{| class="wikitable"
! תקליטורים<ref></ref>
! תאריך השקה
! חברת תקליטים
! מספר
|-
| חלומות אהבה ~ טומוהארו אושידה הופעת בכורה
| <small>14 במרץ 2012</small>
| קלאסיקות אוניברסליות
| UCCY-9012 / UCCY-1023
|-
| זיכרונות
| <small>22 באוגוסט 2012</small>
| קלאסיקות אוניברסליות
| UCCY-9015 / UCCY-1026
|-
| רשימת הקדשות ושופן יצירות מופת
| <small>19 ביוני 2013</small>
| קלאסיקות אוניברסליות
| UCCY-9018 / UCCY-1030
|-
| חלום בהקיץ-יצירות מופת לפסנתר רומנטיות
| <small>2 ביולי 2014</small>
| קלאסיקות אוניברסליות
| UCCY-9019 / UCCY-1039
|-
| ליבספרויד
| <small>24 ביוני 2015</small>
| קלאסיקות אוניברסליות
| UCCY-9024 / UCCY-1056
|-
| תמונות בתערוכה
| <small>14 בספטמבר 2016</small>
| קלאסיקות אוניברסליות
| UCCY-1069 /
|-
| שופן: בלדה מס' 1 ו-24 פרלודים
| <small>20 במרץ 2019</small>
| קלאסיקות אוניברסליות
| UCCY-1096 /
|}

== קישורים חיצוניים ==

* [https://www.universal-music.co.jp/ushida-tomoharu/ טומוהארו אושידה] באתר "קלאסיקות אוניברסליות של יפן"
* [https://www.japanarts.co.jp/artist/artist_detail.php?id=164/ טומוהארו אושידה], באתר "אומנויות יפן"

== הערות שוליים==

קטגוריה:פסנתרנים
קטגוריה:מוזיקאים יפנים
קטגוריה:יפנים שנולדו ב-1999
אניס בן סלימאן

אניס בן סלימאן (בערבית: أنيس بن سليمان; נולד ב-16 במרץ 2001 בקופנהגן שבדנמרק) הוא כדורגלן תוניסאי המשחק בעמדת הקשר בקבוצת ברונדבי מליגת העל הדנית ובנבחרת תוניסיה.

== קריירת מועדונים ==
בן סלימאן גדל במחלקות הנוער של מספר מועדונים בדנמרק. בין השנים 2018–2019 שיחק בקבוצה הבוגרת של אקדמיסק בולדקלוב מהליגה הדנית השלישית, במדיה ערך 18 הופעות ליגה והבקיע שני שערים.

ב-1 ביולי 2019 חתם בן סלימאן בברונדבי מליגת העל הדנית. בעונת זכה עם המועדון באליפות דנמרק.

== קריירה בינלאומית ==
ב-9 באוקטובר 2020 ערך בן סלימאן את הופעת הבכורה שלו בנבחרת תוניסיה, בניצחון 3-0 על נבחרת סודאן במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת תוניסיה לטורניר מונדיאל 2022.

נכלל בסגל נבחרת תוניסיה לטורניר גביע אפריקה לאומות 2023.

== תארים ==
;ברונדבי
* אליפות דנמרק (1): 2019/2020

== קישורים חיצוניים ==

== הערות שוליים ==

קטגוריה:כדורגלנים דנים
קטגוריה:כדורגלנים תוניסאים
קטגוריה:קשרי כדורגל דנים
קטגוריה:קשרי כדורגל תוניסאים
קטגוריה:קופנהגן: כדורגלנים
קטגוריה:כדורגלני אקדמיסק בולדקלוב
קטגוריה:כדורגלני ברונדבי
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2021
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:דנים שנולדו ב-2001
קטגוריה:תוניסאים שנולדו ב-2001
מרקוס לאובנטל

מרקוס לאובנטל (בגרמנית: Markus Laubenthal; נולד ב-4 בדצמבר 1962) הוא סגן המפקח הכללי (מקביל לתפקיד הסגן הרמטכ"ל) של הבונדסוור (צבא גרמניה).

==ביוגרפיה==
לאובנטל נולד באאכן ב-4 בדצמבר 1962 והתגייס לבונדסוור ב-1982. הוא הוצב בגדוד הפאנצר ה-33 בנוישטאדט אם ריבנברגה. בין השנים 1983–1985 הוכשר כקצין מילואים וכקצין שריון בבית הספר לקצינים בהנובר ובבית הספר לשריון במינסטר. בין השנים 1985–1989 הוחזר לגדוד הפאנצר ה-33 ומונה למפקד מחלקה. לאחר מכן מונה לקצין במטה הגדוד ואז במטה דיוויזיית הפאנצר ה-1 בהנובר. ביולי 1991 הועבר למטה גדוד היגרים ה-1 בברלין, ואז כמאמן נוער בבית הספר בשוורין. בין 1993–1997 מונה למפקד פלוגה בגדוד הפאנצר ה-203. בין 1997–1999 השתתף בקורס המטכ"ל באקדמיית הפיקוד של הבונדסוור בהמבורג.

ב-1999 הוצב בקלן כראש מחלקת המבצעים של המטכ"ל. לאחר מכן נסע לבריטניה והשלים תואר בלימודי הגנה בקינגס קולג' לונדון. ב-2003 חזר לגרמניה ומונה למפקד גדוד הפאנצר ה-203 עד 2005 אז הועבר למטה הכללי. בין 2007–2008 היה ראש תחום תכנון, ארגון, הדרכה ותרגילים בדיוויזיית התגובה המהירה. בין 2008–2010 מונה לראש מחלקת המבצעים בפיקוד הצבא בקובלנץ. ב-2010–2012 הועבר למלא תפקידים אזרחיים עבור שר ההגנה הפדרלי.

ב-1 בספטמבר 2012 מונה למפקד בריגדת הפאנצר ה-12 באמברג, ובאוגוסט 2014 מונה לראש מטה צבא ארצות הברית באירופה ובאפריקה אשר בסיסו בוויסבאדן. זו הייתה הפעם הראשונה שגנרל גרמני קיבל את התפקיד. לאחר שסיים את התפקיד הוענק לו אות לגיון ההצטיינות מטעם ממשלת ארצות הברית. ב-16 בפברואר 2017 הועבר לפקד על דיוויזיית הפאנצר ה-1. ב-1 במאי 2018 מונה לראש מחלקת הכוחות המזוינים במשרד ההגנה והועלה לדרגת הועלה לדרגת גנרל-מיור. ב-1 באפריל 2020 מונה לסגן המפקח הכללי של הבונדסוור תחת אברהרד צורן.

==קישורים חיצוניים==

* [https://de.linkedin.com/in/markus-laubenthal-37a4a0112 מרקוס לאובנטל], באתר הבונדסוור

קטגוריה:גנרלים בבונדסוור
קטגוריה:גרמנים מעוטרי אות לגיון ההצטיינות
קטגוריה:אנשי צבא במלחמת אפגניסטן
קטגוריה:גרמנים שנולדו ב-1962
רדא חלאימיה

מוחמד רדא חלאימיה (בערבית: محمد رضا حلايمية, בתעתיק: מחמד רצ'א חלאימיה; נולד ב-28 באוגוסט 1996 באוראן שבאלג'יריה) הוא כדורגלן אלג'יראי המשחק בעמדת המגן הימני בקבוצת בירסחוט מליגת העל הבלגית ובנבחרת אלג'יריה.

== קריירת מועדונים ==
חלאימיה גדל במחלקת הנוער של אוראן מליגת העל האלג'יראית, ובין השנים 2015–2019 שיחק בקבוצה הבוגרת של המועדון.

ב-1 ביולי 2019 חתם בבירסחוט מהליגה הבלגית השנייה. בתום עונת העפיל עם המועדון לליגת העל הבלגית. ב-30 באוגוסט 2020 ערך את הופעת הבכורה שלו בליגת העל הבלגית, בהפסד 3-0 לסטנדרד לייז'.

== קריירה בינלאומית ==
ב-27 בדצמבר 2018 ערך חלאימיה את הופעת הבכורה שלו בנבחרת אלג'יריה, בניצחון 1-0 על נבחרת קטר במשחק ידידות.

== קישורים חיצוניים ==

קטגוריה:כדורגלנים אלג'יראים
קטגוריה:מגני כדורגל אלג'יראים
קטגוריה:כדורגלני בירסחוט
קטגוריה:כדורגלני נבחרת אלג'יריה
קטגוריה:כדורגלני גביע אפריקה לאומות 2021
קטגוריה:אלג'יראים שנולדו ב-1996
איאד מוחמד

איאד מוחמד (בצרפתית: Iyad Mohamed; נולד ב-5 במרץ 2001 בדנקרק שבצרפת) הוא כדורגלן קומורי המשחק בעמדת הקשר האחורי בקבוצת אוסר מהליגה הצרפתית השנייה ובנבחרת קומורו.

== קריירת מועדונים ==
מוחמד גדל במחלקת הנוער של אוסר. בשנת 2019 החל לשחק באוסר II, קבוצת המילואים של המועדון. ב-16 באוקטובר 2021 ערך את הופעת הבכורה שלו בקבוצה הבוגרת של המועדון, בהפסד 6-0 לטולוז במסגרת המחזור השני בליגה הצרפתית השנייה לעונת .

== קריירה בינלאומית ==
ב-1 בספטמבר 2021 ערך מוחמד את הופעת הבכורה שלו בנבחרת קומורו, בניצחון 7-1 על נבחרת איי סיישל במשחק ידידות.

== קישורים חיצוניים ==

== הערות שוליים ==

קטגוריה:כדורגלנים צרפתים
קטגוריה:כדורגלנים קומורים
קטגוריה:קשרי כדורגל צרפתים
קטגוריה:קשרי כדורגל קומורים
קטגוריה:כדורגלני אוסר
קטגוריה:כדורגלני נבחרת קומורו
קטגוריה:כדורגלני גביע אפריקה לאומות 2021
קטגוריה:צרפתים שנולדו ב-2001
קטגוריה:קומורים שנולדו ב-2001
סופיאן אל-כרוואני

סופיאן אל-כרוואני (בערבית: سفيان الكرواني, בתעתיק: ספיאן אלכרואני; נולד ב-19 באוקטובר 2000 בדן בוס שבהולנד) הוא כדורגלן מרוקאי המשחק בעמדת המגן השמאלי בקבוצת אוטרכט מליגת העל ההולנדית ובנבחרת מרוקו.

== קריירת מועדונים ==
אל-כרוואני גדל במחלקות הנוער של מספר מועדונים בהולנד, ובשנת 2017 הגיע אל מחלקת הנוער של ניימכן. בשנת 2019 החל לשחק בקבוצה הבוגרת של המועדון במסגרת הליגה ההולנדית השנייה, ובסוף עונת העפיל עם המועדון לליגת העל ההולנדית. ב-14 באוגוסט 2021 ערך את הופעת הבכורה שלו בליגת העל ההולנדית, בהפסד 5-0 לאייאקס במסגרת המחזור הראשון לעונת 2021/2022.

לקראת עונת 2023/2024 חתם באוטרכט.

== קריירה בינלאומית ==
ב-9 באוקטובר 2021 ערך אל-כרוואני את הופעת הבכורה שלו בנבחרת מרוקו, בניצחון 3-0 על נבחרת גינאה ביסאו במסגרת מוקדמות מונדיאל 2022.

== קישורים חיצוניים ==

קטגוריה:כדורגלנים הולנדים
קטגוריה:כדורגלנים מרוקאים
קטגוריה:מגני כדורגל הולנדים
קטגוריה:מגני כדורגל מרוקאים
קטגוריה:כדורגלני ניימכן
קטגוריה:כדורגלני גביע אפריקה לאומות 2021
קטגוריה:הולנדים ממוצא מרוקאי
קטגוריה:מרוקאים שנולדו ב-2000
קטגוריה:כדורגלני אוטרכט
סמואל צ'וקווזה

סמואל צ'ימרנקה צ'וקווזה (באנגלית: Samuel Chimerenka Chukwueze; נולד ב-22 במאי 1999 באומואהיה שבניגריה) הוא כדורגלן ניגרי המשחק בעמדת קשר הכנף בקבוצת מילאן מהסרייה א' ובנבחרת ניגריה.

== קריירת מועדונים ==
צ'וקווזה הצטרף למחלקת הנוער של ויאריאל מהלה ליגה בשנת 2017. בשנת 2018 החל לשחק בוויאריאל ב', קבוצת המילואים של המועדון.

ב-20 בספטמבר 2018 ערך צ'וקווזה את הופעת הבכורה שלו בקבוצה הבוגרת של ויאריאל, בתיקו 2-2 נגד גלאזגו ריינג'רס במסגרת שלב הבתים של הליגה האירופית לעונת 2018/2019. ב-5 בנובמבר ערך את הופעת הבכורה שלו בלה ליגה, בתיקו 1-1 נגד לבאנטה במסגרת המחזור ה-11 לעונת 2018/2019.
ב-27 ביולי 2023, הצטרף למועדון הפאר האיטלקי מילאן מהסרייה א', בעסקה המוערכת בכ-25 מיליון יורו.

== קריירה בינלאומית ==
ב-20 בנובמבר 2018 ערך צ'וקווזה את הופעת הבכורה שלו בנבחרת ניגריה, בתיקו 0-0 נגד נבחרת אוגנדה במשחק ידידות. הוא היה חלק מסגל נבחרת ניגריה בטורניר גביע אפריקה לאומות 2019. ב-10 ביולי 2019 הבקיע את שער הבכורה שלו בנבחרת, בניצחון 1–2 על נבחרת דרום אפריקה במסגרת שלב רבע הגמר של הטורניר.

נכלל בסגל נבחרת ניגריה לטורניר גביע אפריקה לאומות 2023.

== תארים ==
;ויאריאל
* הליגה האירופית (1): 2020/2021

== קישורים חיצוניים ==

== הערות שוליים ==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:כדורגלני ויאריאל
קטגוריה:כדורגלני מילאן
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים ניגרים בספרד
קטגוריה:ספורטאים ניגרים באיטליה
קטגוריה:ניגרים שנולדו ב-1999